|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 5042 Αθήνα, 28/08/2018

Προς

* τα Σωματεία Μέλη του ΕΚΑ

Συναδέλφισσες, Συνάδελφοι,

Το Εργατικό Κέντρο Αθήνας, μαζί με τα σωματεία μέλη του και τους εργαζόμενους της Αθήνας, ενώνουν τις δυνάμεις τους με τα Εργατικά Κέντρα, τις Ομοσπονδίες και τους εργαζόμενους όλης της χώρας, για να συμμετάσχουμε στο **συλλαλητήριο που διοργανώνει η ΓΣΕΕ και το Εργατικό Κέντρο Θεσσαλονίκης, το Σάββατο 8 Σεπτεμβρίου, στο Άγαλμα του Βενιζέλου στις 18:00** καιστην πορεία διαμαρτυρίας που θα ακολουθήσει.

Η κυβέρνηση πρέπει επιτέλους να αναλάβει τις ευθύνες της απέναντι στον λαό της Ελλάδας. Είναι επιτακτική ανάγκη να ανοίξουν τα μάτια τους οι κυβερνώντες και να συνειδητοποιήσουν τις ολέθριες συνέπειες που είχαν οι υπογραφές των μνημονίων, σε βάρος της μισθωτής εργασίας, καθώς και τα σκληρά και επώδυνα μέτρα που επιφυλάσσουν στους εργαζόμενους της χώρας μας.

Μονόδρομος είναι ο κοινός αγώνας, η ενότητα όλων των εργαζομένων, των συνταξιούχων, των ανέργων και των νέων, ώστε να επαναφέρουμε τα εργασιακά και ασφαλιστικά δικαιώματά μας. Συνεχίζουμε αγωνιστικά και μαχητικά!

**ΤΕΛΟΣ ΣΤΟΝ ΑΥΤΑΡΧΙΣΜΟ ΚΑΙ ΤΗ ΦΤΩΧΟΠΟΙΗΣΗ**

**Διαδηλώνουμε και απαιτούμε**:

* **ΣΤΑΘΕΡΗ ΚΑΙ ΠΛΗΡΗ ΕΡΓΑΣΙΑ ΓΙΑ ΟΛΟΥΣ ΜΕ ΙΣΑ ΔΙΚΑΙΩΜΑΤΑ, ΥΓΕΙΑ & ΑΣΦΑΛΕΙΑ**
* **ΔΙΚΑΙΟ ΚΑΙ ΒΙΩΣΙΜΟ ΣΥΣΤΗΜΑ ΚΟΙΝΩΝΙΚΗΣ ΑΣΦΑΛΙΣΗΣ, ΣΥΝΤΑΞΕΙΣ, ΠΑΡΟΧΕΣ**
* **ΕΛΕΥΘΕΡΗ ΣΥΝΔΙΚΑΛΙΣΤΙΚΗ ΔΡΑΣΗ – ΣΕΒΑΣΜΟ ΣΤΟΥΣ ΔΗΜΟΚΡΑΤΙΚΟΥΣ ΘΕΣΜΟΥΣ**
* **ΣΕΒΑΣΜΟ ΣΤΑ ΕΡΓΑΤΙΚΑ ΔΙΚΑΙΩΜΑΤΑ ΚΑΙ ΣΤΙΣ ΕΡΓΑΤΙΚΕΣ ΚΑΤΑΚΤΗΣΕΙΣ**
* **ΣΕΒΑΣΜΟ ΣΤΗΝ ΚΥΡΙΑΚΑΤΙΚΗ ΑΡΓΙΑ – ΟΧΙ ΣΤΗ ΛΕΙΤΟΥΡΓΙΑ ΤΩΝ ΚΑΤΑΣΤΗΜΑΤΩΝ ΤΙΣ ΚΥΡΙΑΚΕΣ**
* **ΜΟΝΙΜΗ ΚΑΙ ΑΠΟΤΕΛΕΣΜΑΤΙΚΗ ΠΡΟΣΤΑΣΙΑ ΤΗΣ ΠΡΩΤΗΣ ΚΑΤΟΙΚΙΑΣ**
* **ΕΠΑΝΑΣΥΣΤΑΣΗ ΤΩΝ ΦΟΡΕΩΝ ΕΡΓΑΤΙΚΗΣ ΕΣΤΙΑΣ ΚΑΙ ΚΑΤΟΙΚΙΑΣ**

**Σας καλούμε να δηλώσετε αριθμό εργαζομένων από το Σωματείο σας και τον κλάδο σας και τα ονοματεπώνυμα όσων επιθυμούν να ανέβουν στη Θεσσαλονίκη χρησιμοποιώντας το τρένο, που θα αναχωρήσει το Σάββατο 8/9 στις 07:18 (αμαξοστοιχία IC 50) και θα επιστρέψει το ίδιο βράδυ στις 23:00 (ώρα αναχώρησης από Θεσσαλονίκη με την αμαξοστοιχία 601). Θα τηρηθεί σειρά προτεραιότητας. Παρακαλείσθε για την έγκαιρη προσέλευσή σας στους σταθμούς αφετηρίας, τουλάχιστον 20 λεπτά νωρίτερα από την προγραμματισμένη ώρα αναχώρησης. Δηλώσεις στα τηλέφωνα του ΕΚΑ 210-8836917, 210-8836918 (Οργανωτικό Τμήμα) και ώρες 11:00 – 16:00 μέχρι την Πέμπτη 6/9. Υπεύθυνος Συντονισμού ο Οργανωτικός Γραμματέας του ΕΚΑ Νίκος Σχίζας (6946618091).**

**ΟΛΟΙ ΜΑΖΙ ΤΟ ΣΑΒΒΑΤΟ 8 ΣΕΠΤΕΜΒΡΙΟΥ ΣΤΗ ΘΕΣΣΑΛΟΝΙΚΗ**

**ΣΤΟ ΑΓΑΛΜΑ ΒΕΝΙΖΕΛΟΥ, ΣΤΙΣ 18:00**

Για το Δ.Σ.

|  |  |
| --- | --- |
| Ο Πρόεδρος | Ο Γεν. Γραμματέας |
| Γιώργος Μυλωνάς | Κώστας Κουλούρης |